**Турнејата „Bižuterija"** е првата глава соло концертна турнеја на хрватската поп- пејачка Јелена Розга, во промоција на нејзиниот втор студиски албум, *Bižuterija* (2011). Турнејата започнува на 21 октомври 2010 година, во Задар, Хрватска, во салата Крешимир Ќосиќ и завршува на 9 ноември 2012 година, во Сараево, Босна и Херцеговина во Скендерија. Покрај песните од албумот, на сет-листата на турнејата „Bižuterija" има и песни од ерата на Магазин и од деби студискиот албум на Розга, *Oprosti mala* (2006). Турнејата „Bižuterija" е критичен и комерцијален успех; критичарите ја пофалуваат Розга за нејзиното сценско присуство и енергија и сите концерти се распродадени набргу по објавувањето. Во 2011 година е објавен документарен филм наслов „Ходам на прстима*",* кој вклучува аудио и видео снимки од концертите на турнејата.

Позадина
--------

Вториот студиски албум на Јелена Розга *Bižuterija* е објавен во јануари 2011 година.  Од албумот се објавени неколку сингла кои постигнуваат регионален комерцијален успех, како што се „Svega ima al' bi još" („Има се, но јас би сакала уште"), „Karantena" („Карантин"), „Daj šta daš" („Дај што ќе дадеш") и „Rodit ću ti 'ćer i sina" („Ќе ти родам ќерка и син"). „Bižuterija", насловната песна на албумот, станува огромен комерцијален успех и е пресвртница во кариерата на Розга.  *Бижутерија* постигнува голем комерцијален успех, постигнувајќи го првото место на официјалната топ листа на албуми. Само еден месец по објавувањето, албумот се продава во 15.000 примероци, со што добива златна сертификација од Хрватското фонографско друштво.    Сепак, критичкиот прием на албумот е пополаризиран, при што музичките критичари се поделени околу квалитетот на песните.  По успехот на насловната песна и албумот, Розга постигнува доволно регионален успех и репутација за да започне со насловна концертна турнеја.

Развој
------

Турнејата „Bižuterija*"* започна пред официјалното објавување на истоимениот албум. Во 2010 година, Розга се појавува на музичкиот фестивал во Сплит каде ја изведива песната „Bižuterija", која многу брзо станува голем комерцијален успех. По успехот на песната, првиот концерт во сала на Розга се одржал во Крешимир Ќосиќ (познат под името *Вишњик* ) во Задар.   По Вишњик, Розга настапува во Спаладиум Арената во нејзиниот роден град Сплит, со што станува првата пејачка која некогаш го распродава местото.  По нејзиниот настап во Сплит, таа одржува концерти и во неколку други големи авении во постјугословенските градови. Турнејата завршув со концерт во Скендерија. 

За време на своите концерти, Розга изведува песни од нејзината соло кариера, како и песни од периодот кога е пејачка на хрватскиот бенд Магазин.  На нејзините концерти има и гостувања на многу регионални пејачи како Дражен Зечиќ, Јоле и Клапа Искон во Задар и Северина, Јоле и Жељко Самарџиќ во Сплит.   Потоа, во Загреб, гости на Розга се Јоле, Клапа Кампанел и Црвена јабука, додека во Сараево на сцената кратко ја придружуваа Халид Бешлиќ, Петар Грашо и Мирза Шољанин.   Покрај нејзините музички гости, на сцената ја придружуваат и танчери под водство на кореографката Кристина Ѓаниќ.  Сите костими што ги носи пејачката, музичарите и танчерите се дизајнирани од модното дуо ELFS.  Како дел од концертната турнеја, Розга одржува и мини концерти за иселениците од Балканот во Њујорк, Кливленд, Чикаго и Торонто .

Прием и снимки
--------------

Концертите се добро прифатени од музичката критика и публиката. Писател за Index.hr, кој го прегледува концертот во Цибона, ја пофалува Розга за нејзината вокална изведба, енергијата на сцената и нејзината интеракција со публиката.  Многу весници објавуваат во нивните статии колку е задоволна и публиката, истакнувајќи дека Розга успеала да ги „воодушеви".  При разгледувањето на концертот во Сараево, писателка на Story.hr пишува дека ноќта била исполнета со „забава, песна, емоции и љубов" и додава дека публиката ѝ возвратила на пејачката „со нејзините песни и искрени емоции, а со тоа и таа ја пееше секоја песна и секој стих во нејзиниот здив".  Татјана Пачек, пишувајќи за *„Вечерњи лист"*, ги забележува главните моменти на вечерта кои вклучуваат стари песни на „Магазин", како што се „Kokolo" („Коколо"), „Oko moje sanjivo" („Мое сонливо око") и „Sve bi seke ljubile mornare" („Сите сестри би љубеле морнари"); Пачек забележува дека публиката е „толку гласна за време на настапите" што за малку ќе ја совладале и самата пејачка.  Дополнително, други концерти беа пофалени од музичките критичари кои ја пофалуваат Розга за нејзината енергија на сцената и нејзиниот вокал. 

Турнејата е голем комерцијален успех бидејќи сите концерти се распродадени и Розга станува првата пејачка која некогаш распродава концерт во Спаладиум Арената во Сплит. Првиот концерт во Вишњик се покажува како комерцијално успешен, а билетите се продадени на публика од 5.000 луѓе.  На распродадениот концерт во Спаладиум арената, Розга настапува пред публика од 12.000.  Последниот концерт кој е дел од турнејата, одржана две години по нејзиниот почеток, е во трговскиот центар Скендерија пред 10.000 луѓе. 

Розга го објавува краткиот документарен филм со наслов „Ходам на прстима" пред нејзиниот концерт во загрепска Цибона.  Во документарецот може да се види напредокот на кариерата на Розга почнувајќи од извадоци од првиот музички натпревар на кој таа учествуве во 1992 година до делови од Спаладиум Арената. Иако не е објавен албум во живо, снимките од концертите во Задар и Сплит се искористени како спотови за песните „Bižuterija" и „Ona ili ja" („Таа или јас").

Референци
---------

1. ↑  „Ekskluzivno - Novi album Jelene Rozge 'Bižuterija' uskoro u prodaji" [Exclusive - Jelena Rozga's New Album 'Bižuterija' Soon In Sale] (хрватски). Hit Records. 18 January 2011. Посетено на 20 May 2022.
2. ↑   (in hr) *Jelena Rozga - Press konferencija u Beogradu (Milica na kvadrat '11)*. YouTube.. Retrieved 20 July 2022.
3. ↑  „Službena top ljestvica prodaje - Tjedan 7. 2011" [Official top chart - Week 7 2011] (хрватски). HDU Top Lista. Посетено на 20 May 2022.
4. ↑  „Jeleni Rozgi uručena zlatna ploča za album Bižuterija" [Jelena Rozga Receives a Golden Certificate for the Album Bižuterija] (хрватски). Story.hr. 17 May 2011. Посетено на 20 May 2022.
5. ↑  „Jelena Rozga "kraljica" hrvatske estrade" [Jelena Rozga "Queen" of the Croatian Music Industry] (хрватски). Novosti. 18 March 2011. Посетено на 20 July 2022.
6. ↑  Runjić, Ivan-Vanja (21 April 2011). „Glazbena bižuterija bez ironijskog odmaka" [Music bijouterie without an ironical move] (хрватски). T-portal. Посетено на 20 May 2022.
7. ↑  „S Porinom u ruci Jelena Rozga kreće u osvajanje Osijeka" [With a Porin in her Hand Jelena Rozga Goes Into Conquering Osijek] (хрватски). Index.hr. 6 June 2011. Посетено на 20 July 2022.
8. ↑  „Jelena Rozga počela solo turneju koncertom u Zadru" [Jelena Rozga Began a Solo Concert Tour in Zadar]. *Svet.rs* (српски). 2010.
9. 1 2 3  „Zadar: Jelena Rozga oduševila nekoliko tisuća ljudi na Višnjiku" [Zadar: Jelena Rozga Amazes Several Thousand People at Višnjik] (хрватски). Pixsell. 22 October 2010. Посетено на 20 May 2022.
10. 1 2  Podgorski, Martina (12 February 2011). „Sve tajne prve žene koja je rasprodala Spaladium Arenu" [All the secrets of the first woman who sold out the Spaladium Arena]. *Dnevnik* (хрватски). Посетено на 20 May 2022.
11. 1 2 3 4  Perić, Marko (10 November 2012). „Rozga oduševila deset tisuća ljudi u sarajevskoj Skenderiji" [Rozga Amazes Ten Thousand People in Sarajevo's Skenderija]. *24sata.hr* (хрватски). Посетено на 20 May 2022.
12. ↑  „Jelena Rozga, Jole, Zečić i klapa Iskon večeras na Višnjiku ezadar" [Jelena Rozga, Jole, Zečić and klapa Iskon Tonight at Višnjiku ezadar] (хрватски). RTL.hr. 21 October 2010. Посетено на 20 May 2022.
13. ↑  „Severina i Jelena Rozga zapalile prepunu Spaladium arenu" [Severina and Jelena Rozga Set the Full Spaladium Arena on Fire]. *Večernji list*. 11 February 2011. Посетено на 20 May 2022.
14. ↑  „Crvena jabuka, Jole i klapa Kampanel zapjevat će s Rozgom u Ciboni" [Crvena jabuka, Jole and Klapa Kampanel Will Sing With Rozga in Cibona] (хрватски). Index.hr. 14 February 2011. Посетено на 20 May 2022.
15. 1 2 3 4  „Sarajevska noć Jelene Rozge" [A Sarajevo Night by Jelena Rozga]. Story.hr. 10 November 2012. Посетено на 20 May 2022.
16. ↑  M. B. (16 April 2011). „Video - Bravo Jelena: Rozga osvojila Zagreb koncertom punim pozitivne energije" [Video - Bravo Jelena: Rozgag Conquered Zagreb with Her Concert Full with Positive Energy]. Index.hr. Посетено на 20 May 2022.
17. ↑  Pacek, Tatjana (15 April 2011). „Jelena Rozga: Pokažimo da smo zajedno, koliko smo veliki i snažni" [Jelena Rozga: Let Us Show that We Are Together, How Big and Strong We Are]. *Večernji list*. Посетено на 20 May 2022.
18. 1 2  S.D. P. (9 February 2011). „Jelena Rozga rasprodala Spaladium Arenu" [Jelena Rozga Sells Out Spaladium Arena]. *Slobodna Dalmacija*. Посетено на 20 May 2022.
19. ↑  Malašić, Gordana (25 March 2011). „Jelena Rozga: Sada živim ono što sam nekad samo sanjala" [Jelena Rozga: Now I Live that Which I Once Could Only Imagine]. *24sata.hr* (хрватски). Посетено на 20 May 2022.

Надворешни врски
----------------

* Јелена Розга - Ходам на Прстима (Документарац) - официјален документарен филм со снимки од турнејата Бижутерија

Предлошка:Jelena Rozga